༄༅། །དེ་ལ་དགོས་པའི་ལུང་སྦྱོར་བཞུགས། འཕགས་པ་མཁའ་འགྲོ་མ་རྡོ་རྗེ་གུར་གྱི་རྒྱུད་ལས། ཕྱི་དང་ནང་གི་སྦྱིན་སྲེག་གི་ཕན་ཡོན་ཐུན་མོང་དུ་བཀའ་སྩལ་པ། འདི་ལྟ་
སྟེ། འདིས་ནི་རྡོ་རྗེ་མཉེས་པར་འགྱུར། །ཡེ་ཤེས་མེ་ནི་རབ་དགྱེས་བྱ། །རྒྱལ་བ་ཕན་པ་མཉེས་པ་དང་། །གསེར་གྱི་མངའ་བདག་མཉེས་པ་དང༌། །པདྨ་གར་དབང་མཉེས་པ་དང༌། །ལྕགས་མཆོག་བདག་པོ་མཉེས་པ་
དང་། །ཚངས་པ་བརྒྱ་བྱིན་དབང་ཆེན་དང་། །ཁྱབ་འཇུག་རླུང་དང་མེ་ཆེན་དང༌། །མཐོང་ལྡན་ཉིད་དང་འདོད་ལྷ་དང༌། །ཟླ་བ་ཉི་མ་གདོན་གཞན་དང་། །ས་ནི་ཞགས་པས་འཛིན་པ་དང༌། །ལུས་ངན་དེ་བཞིན་མཚམས་སྐྱོང་༣
དང༌། །ཆོས་རྒྱལ་དང་ནི་ཀླུ་དང་ནི། །དྲི་ཟ་ལྷ་མིན་མི་འམ་ཅི། །སུམ་ཅུ་རྩ་གསུམ་གནས་པའི་ལྷ། །འོག་མིན་དུ་ནི་གནས་པ་དང༌། །གང་ཞིག་རྒྱལ་ཆེན་གནས་པ་དང༌། །གཞན་འཕྲུལ་དབང་སྒྱུར་ཉིད་དང་ནི། །འཕྲུལ་
དགའ་ཡི་ནི་ལྷ་རྣམས་དང༌། །གང་ཞིག་དག་པའི་གནས་སོན་དང་། །འོད་ཟེར་འཇིག་རྟེན་ཁམས་གནས་དང་། །མི་མཇེད་ཁམས་སུ་གནས་པ་དང༌། །གླིང་བཞིར་གནས་པའི་སེམས་ཅན་དང༌། །གང་ཞིིག་ཁམས་གསུམ་གནས་

པ་དང༌། །སྣོད་ལྡན་སེམས་ཅན་འཇིག་རྟེན་དང༌། །ལྕུག་མའི་ཚོགས་དང་རྩྭ་སོགས་དང༌། །གང་ཞིག་རབ་དགའི་སར་གནས་དང༌། །ཕ་རོལ་དྲི་མེད་གང་ཕྱིན་དང༌། །འོད་འཕྲོ་ཅན་དུ་གནས་པ་དང༌། །མི་གཡོའི་གནས་སུ་
བྱས་པ་དང༌། །གང་ཞིག་ཆོས་སྤྲིན་རྗེས་སོང་དང༌། །གང་ཞིག་སྦྱང་དཀར་སོན་པ་དང༌། །གང་ཞིག་རིང་སོང་ཐོབ་པ་དང༌། །འོད་བྱེད་དུ་ནི་གནས་པ་སྟེ། །ས་བཅུའི་དབང་ཕྱུག་མགོན་པོ་དང༌། །འཕགས་པའི་གང་ཟག་
བརྒྱད་པོ་དང༌། །རྫོགས་སངས་རྒྱས་དང་ཉན་ཐོས་ཉིད། །རྭ་ནི་རལ་གྲིའི་གཟུགས་ཅན་དང༌། །དམྱལ་བ་ཡི་དྭགས་བྱོལ་སོང་དང༌། །ལྷ་དང་ལྷ་མིན་མི་རྣམས་ནི། །སྦྱིན་སྲེག་ཆོ་གས་དགྱེས་པ་ཉིད། །དེ་བཞིན་ཚོགས་ཀྱི་
དཀྱིལ་འཁོར་ལོ། །བསོད་ནམས་དང་ཡེ་ཤེས་ཀྱི་ཚོགས་ཆེན་པོ་རྒྱ་མཚོ་རྡོ་རྗེ་ཞེས་བྱ་བའི་ཏིང་ངེ་འཛིན་ཏོ་ཞེས་གསུངས་སོ།།
"
༄༅། །ཚོགས་འཁོར་བདུད་རྩིའི་བུམ་པ་བཞུགས། ཚེ་
དཔལ་ཀྱེའི་རྡོ་རྗེའི་ཚོགས་ཀྱི་འཁོར་ལོའི་ཆོ་ག་བདུད་རྩི་བུམ་པ་ཞེས་བྱ་བ། བླ་མ་དམ་པའི་ཞབས་ལ་གུས་པས་ཕྱག་འཚལ་ལོ། །ཚོགས་གཉིས་ཚོགས་རབ་རྫོགས་གྱུར་ཅིང་། །ཡོན་ཏན་ཚོགས་ཀྱིས་ཆེ་བའི་སྐུ། །མི་ཟད་
འཁོར་ལོ་གསུམ་བདག་ཉིད། །འཁོར་ལོའི་འདྲེན་པར་ཕྱག་འཚལ་ལོ། །བསྐལ་བ་རྒྱ་མཚོར་འགྲུབ་དཀའ་བའི། །བསོད་ནམས་ཡེ་ཤེས་རྒྱ་མཚོའི་ཚོགས། །གང་གིས་བདེ་བླག་འགྲུབ་བྱེད་པའི། །ཚོགས་ཀྱི་འཁོར་ལོ་འདིར་
ཚོགས་འཁོར་སྐོར་

افوري
།བཤད་བྱ། །ཐབས་དང་ཤེས་རབ་ཚོགས་པ་ཡི། །བདེ་ཆེན་རོལ་པས་ཚོགས་གཉིས་ཀྱིས། །འཁོར་ལོ་བསྐོར་ནས་རྒྱལ་བ་ཡི། །གྲོང་དུ་བགྲོད་ཕྱིར་ཚོགས་འཁོར་ལོ། །འདི་འདྲ་དམན་པ་ཐམས་
ཅད་ཀྱི། _།ཡུལ་ལས་ཤིན་ཏུ་འདས་པ་སྟེ། །བདེ་བས་བྱང་ཆུབ་སྒྲུབ་བྱེད་པ། །དེ་འདྲ་རྒྱུད་ཀྱི་སྙིང་པོ་ཡིན། །དེ་ལྟ་བུའི་ཚོགས་ཀྱི་འཁོར་ལོའི་ཆོ་ག་བྱེད་པར་འདོད་པས་གནས་ཁང་དབེན་པར་ལྷའི་རྟེན་དང་། ཆུ་བཞི། མེ་
ཏོག སྤོས། མར་མེ། དྲི། ཞལ་ཟས་ཏེ་ཕྱིའི་མཆོད་པ་དང༌། ཐོད་པར་ཆང་ལ་བདུད་རྩིའི་རིལ་བུ་སྦྱར་བ་ནང་གི་མཆོད་པ་དང༌། ཤས་བརྒྱན་པའི་གཏོར་མ་རྣམ་པ་གསུམ་བཤམ་ཞིང༌། རྡོ་རྗེ་དྲིལ་བུ། མཎྜལ་ལ་སོགས་པ་
ཉེ་བར་མཁོ་བའི་རྫས་རྣམས་དང༌། ཤ་དང་ཆང་ལ་སོགས་པ་བཟའ་བཏུང་གྱ་ནོམ་པ་རྣམས་ལེགས་པར་ཚོགས་པར་བྱའོ། །དེ་ནས་དབང་ཐོབ་ཅིང་དམ་ཚིག་དང་ལྡན་པ་རྣམས་འཚོགས་ལ། ལས་ཀྱི་སློབ་མ་གཅིག་གིས་ཕྱག་ཨཽ
འཚལ་ནས། ཚོགས་ཀྱི་གཙོ་བོ་ལ་མཎྜལ་དང་མེ་ཏོག་དབུལ། གཞན་རྣམས་སོ་སོ་ལའང་ཕུལ་ནས། ཕྱག་འཚལ་ནས་གསོལ་བ་གདབ་པར་བྱ་སྟེ། ཀུན་བཟང་རྣམ་འཕྲུལ་མཆོད་པའི་སྤྲིན་ཕུང་གིས། །དཔའ་བོ་རྣལ་འབྱོར་མ་
རྣམས་མཆོད་པ་དང༌། །ཡོན་བདག་བགེགས་ཞི་ཚོགས་གཉིས་བསག་བྱའི་ཕྱིར། །གཉིས་མེད་ཏིང་འཛིན་དག་ལ་གནས་པར་གསོལ། །ཞེས་གསོལ་བ་གདབ། དེ་ནས་མེ་ཏོག་རྣམས་བསྡུས་ཏེ། གཙོ་བོ་ལ་དབུལ། དེས་ཀྱང་

བླ་མ་ལ་ཕུལ་བར་བསམ་ཞིང་། ཆོ་ག་ལ་འཇུག་པར་རྗེས་སུ་གནང་བའི་དོན་དུ་གསོལ་བ་བཏབ་ནས། སེམས་ཅན་ཐམས་ཅད་ཀྱི་དོན་དུ་སངས་རྒྱས་ཐོབ་པར་བྱ་བའི་ཕྱིར་ཚོགས་ཀྱི་འཁོར་ལོ་བྱ་སྙམ་པའི་བྱང་ཆུབ་ཀྱི་སེམས་
བསྒོམ། དེ་ནས་སྭ་བྷཱ་ཝའི་སྔགས་ཀྱིས་གནས་ཁང་དེ་མི་དམིགས་པར་སྟོང་པར་བསམ། སྟོང་པའི་ངང་ལས་རིན་པོ་ཆེ་ལས་གྲུབ་པའི་ལྷའི་གཞལ་ཡས་ཁང་པའི་ནང་དུ་མཆོད་རྫས་ཐམས་ཅད་ལྷ་རྫས་ལས་གྲུབ་པས་ཡོངས་སུ་
གང་བར་བསམ། ནང་གི་མཆོད་པའང་ཐོད་པ་ཆེན་པོ་ཡེ་ཤེས་ཀྱི་བདུད་རྩིས་གང་བར་བསམས་ལ་ཐམས་ཅད་ཀྱང་ཨོཾ་ཨཱཿཧཱུྃ་གི་བྱིན་གྱིས་བརླབ། དེ་ནས་ལྷའི་རྣལ་འབྱོར་ལ་འཇུག་པར་བྱ་སྟེ། དེའང་ཐོག་མར་སྡིག་པ་སྦྱང་བའི་
དོན་དུ། རྡོ་རྗེ་སེམས་དཔའ་བསྒོམས་ལ་ཡི་གེ་བརྒྱ་པ་བརྗོད། བར་དུ་གཅོད་པ་ཞི་བའི་དོན་དུ། སྲུང་བའི་འཁོར་ལོ་བསྒོམ། ཀྱེེའི་རྡོ་རྗེའི་མངོན་པར་རྟོགས་པ་གསལ་བར་བསྒོམས་ལ། བཟླས་པ་ཅི་རིགས་པ་བྱ། དེ་ནས་ནང་༔
མཆོད་ཀྱིས་མཆོད་པ་རྣམས་ལ་གཏོར་ལ། ཨ་མྲྀ་ཏའི་སྔགས་ཀྱིས་མ་དག་པ་བསངས། སྭ་བྷཱ་ཝའི་སྔགས་ཀྱིས་སྟོང་པར་བསམས་པའི་ངང་ལས་མཆོད་པའི་གྲངས་དང་མཉམ་པའི་ཧཱུྃ་གི་ཡི་གེ་ཞུ་བ་ལས་མཆོད་པ་རྣམས་ངོ་བོ་
བཟང་ལ་རྒྱ་ཆེ་བར་བསྐྱེད་ནས། སོ་སོའི་སྔགས་དང་ཨོཾ་ཨཱཿཧཱུྃ་བརྗོད་པས་བྱིན་གྱིས་བརླབ། དེི་ནས་མདུན་བསྐྱེད་ཀྱི་དཀྱིལ་འཁོར་གསལ་གདབ་པར་བྱ་སྟེ། དེའང་རས་བྲིས་ཀྱི་དཀྱིལ་འཁོར་སྭ་བྷཱ་ཝའི་སྔགས་ཀྱིས་སྟོང་པར་

ཉེར་བཞི་
اموري
།བསམས་པའི་ངང་ལས་སྐད་ཅིག་གིས། སྲུང་བའི་འཁོར་ལོའི་ནང་དུ་དུར་ཁྲོད་བརྒྱད་ཀྱིས་བསྐོར་བའི་གཞལ་ཡས་ཁང་གི་དབུས་སུ་ཀྱེའི་རྡོ་རྗེ་ལྷ་དགུའི་དཀྱིལ་འཁོར་གསལ་བར་དམིགས་ལ། མིག་
ཏུ་གཏི་མུག་རྡོ་རྗེ་ལ་སོགས་པས་སྐྱེ་མཆེད་བྱིན་གྱིས་བརླབ། ཡེ་ཤེས་འཁོར་ལོ་དགུག་གཞུག་དང་དབང་བསྐུར་ནས་རིགས་ཀྱི་བདག་པོས་དབུར་བརྒྱན་པའི་བར་རང་གིས་བསྒོམས་པ་བཞིན་དུ་བྱ། དཀྱིལ་འཁོར་གྱི་གཙོ་བོའི་དབུ་
རྒྱན་དང་རང་གི་བླ་མ་ཐ་མི་དད་དུ་བསམ། དཀྱིལ་འཁོར་གྱི་ཐ་མར་བླ་མ་བརྒྱུད་པ་དང་བཅས་པ། སངས་རྒྱས་དང་བྱང་ཆུབ་སེམས་དཔའ་ཐམས་ཅད་ཀྱིས་བསྐོར་ནས་བཞུགས་པར་བསམ། དེ་ནས་མཆོད་པ་བྱ་སྟེ། མཆོད་པ་
སོ་སོ་ནམ་མཁའི་ཁམས་གང་བས་མདུན་གྱི་དཀྱིལ་འཁོར་ལ་མཆོད་པར་བསམ་ཞིང་སོ་སོའི་སྔགས་དང་ཕྱག་རྒྱས་ཕྱིའི་མཆོད་པ་དབུལ་བ་ནི་སྒྲུབ་ཐབས་བཞིན་བྱའོ། །དེ་ནས་ནང་གི་མཆོད་པ་ནི་ནང་མཆོད་གཏོར་མ་ལྟར་བྱིན་གྱིས་
བརླབས་ལ། གཡོན་པའི་མཐེ་བོ་དང་སྲིན་ལག་གིས་གཏོར། འཐོར་བ་རྣམས་ཐོད་པ་བདུད་རྩིས་གང་བ་མང་པོར་གྱུར་ནས་སོ་སོ་ལ་མཆོད་པར་བསམ་ཞིང་ཐོག་མར་རང་གི་བླ་མའི་མཚན་ནས་སྨོས་ལ་དབུལ། དེ་ནས་རྡོ་རྗེ་
འཆང་། བདག་མེད་མ། བིརླ་པ། ནག་པོ་པ། ཌཱ་མ་རུ་པ། ཨ་ཝ་དྷཱུ་ཏཱི་པ། ག་ཡ་ངྷ་ར། རྗེ་འབྲོག་མི་ཤཱཀྱ་ཡེ་ཤེས། སེ་མཁར་ཆུང་བ། རྗེ་དགོན་པ་བ། བླ་མ་ས་སྐྱ་པ་ཆེན་པོ། སློབ་དཔོན་རིན་པོ་ཆེ། བླ་མ་རྗེ་
567

བཙུན་པ། ཆོས་རྗེ་པཎྜི་ཏ་ཞེས་རང་གི་རྩ་བའི་བླ་མའི་བར་དུ་མཚན་རྣམས་ཀྱི་མཐར་ཨོཾ་ཨཱཿཧཱུྃ་ཞེས་བརྗོད་ཅིང་བླ་མ་བརྒྱུད་པ་རྣམས་ལ་དབུལ། དེ་ནས་དཀྱིལ་འཁོར་གྱི་ལྷའི་སྔགས་བརྗོད་ཅིང་མདུན་བསྐྱེད་ཀྱི་དཀྱིལ་འཁོར་ལ་
དབུལ། དེ་ནས་ཡི་དམ་གྱི་ལྷ་གཞན་རྣམས་དང༌། སངས་རྒྱས་དང་བྱང་ཆུབ་སེམས་དཔའ་རྣམས་ལ་དབུལ། དེ་ནས་རང་གི་ལྕེ་དང་དཔྲལ་བ་མགྲིན་པ་སྙིང་ག་རྣམས་སུ་བདུད་རྩིས་རེག་ཅིང་རང་གི་ལུས་ཀྱི་ལྷ་རྣམས་
མཆོད། དེ་ནས་ཤྲཱི་མ་ཧཱ་ཀཱ་ལཱ་ཡ་ཞེས་པས་ཆོས་སྐྱོང་ལ། མ་ཧཱ་ཀཱ་ལི་དེ་ཝཱི་ཨོཾ་ཨཱཿཧཱུྃ་ཞེས་པས་ལྷ་མོ་ལ། དེ་ནས་ཡུལ་ཉི་ཤུ་རྩ་བཞིའི་དཔའ་བོ་དང་རྣལ་འབྱོར་མ་རྣམས་མཆོད་པ་བཞེས་ཨོཾ་ཨཱཿཧཱུྃ་ཞེས་པ་དང༌། དུར་ཁྲོད་ཀྱི་
བདག་པོ་ཕྱོགས་སྐྱོང་དང༌། ཞིང་སྐྱོང་འཁོར་དང་བཅས་པ་མཆོད་པ་བཞེས། ཨོཾ་ཨཱཿཧཱུྃ་ཞེས་བརྗོད་ཅིང་དབུལ། ལྷ་ཆེན་པོ་བརྒྱད། ཀླུ་ཆེན་པོ་བརྒྱད། ཕྱོགས་སྐྱོང་བ་བཅུ། འཇིགས་བྱེད་ཆེན་པོ་དགུ། རྒྱལ་པོ་ཆེན་པོ་༔
བཞི། གཟའ་དགུ། རྒྱུ་སྐར་ཉི་ཤུ་རྩ་བརྒྱད་ལ་སོགས་པ་འཇིག་རྟེན་སྐྱོང་བ་ཆེན་པོ་རྣམས་མཆོད་པ་བཞེས། ཨོཾ་ཨཱཿཧཱུྃ་ཞེས་བརྗོད་ཅིང་དབུལ། དེ་ནས་གནས་བདག་གཞི་བདག་འགྲོ་བ་རིགས་དྲུག་གི་སེམས་ཅན་རྣམས་ཚིམ་
པར་གྱུར་ཅིག ཨོཾ་ཨཱཿཧཱུྃ་ཞེས་བརྗོད་ལ་སྦྱིན་ནོ། །ནང་གི་མཆོད་པའོ། །དེ་ནས་རང་གི་སྙིང་ག་ནས་སྤྲུལ་པའི་ཡིད་ལས་བྱུང་བའི་ལྷ་མོ་བརྒྱད་ཀྱིས་མཆོད་པ་བྱ་སྟེ། དེའང་དཀར་མོ་རི་དྭགས་མཚན་མ་འཛིན་ཞེས་པ་ལ་སོགས་

ربع
ཉེར་ལྔ་
།པ་བརྗོད་ཅིང༌། སེམས་ཀྱིས་ལྷ་མོ་དེ་དག་གིས་མཆོད་པར་བསམ་མོ། །དེ་ནས་རྡོ་རྗེ་དྲིལ་བུ་འཛིན་པས་བསྟོད་པར་བྱ་སྟེ། དེ་ཡང་ཁྱོད་ནི་རྣལ་འབྱོར་མ་ཚོགས་ཡོངས་སུ་བསྐོར། ཞེས་པ་ལ་
སོགས་པ་དང༌། ཐམས་ཅད་དངོས་པོའི་རང་བཞིན་མཆོག །ཅེས་པ་ལ་སོགས་པ་བརྗོད་ཅིང་དཀྱིལ་འཁོར་གྱི་ལྷ་ཚོགས་ལ་བསྟོད་པར་བྱའོ། །དེ་དག་ནི་མཆོད་པའོ། །དེ་ནས་གཏོར་མ་རྣམས་ནང་མཆོད་དང་ཆུ་དང་ཆང་གིས་
སྦྱངས་ནས། དང་པོ་མངོན་རྟོགས་ནས་འབྱུང་བ་བཞིན་ཀྱེའི་རྡོ་རྗེར་གཏོར་མ་དབུལ། གཉིས་པ་ཆོས་སྐྱོང་ལ་དབུལ། གསུམ་པ་མཁའ་འགྲོ་སྤྱི་གཏོར་གྱིས་དབུལ། དེ་ནས་བཟའ་བཏུང་གི་ཚོགས་རྣམས་ལྷན་ཅིག་བསགས་
ལ། ནང་མཆོད་ཀྱིས་གཏོར་ནས་བསང་བ་དང་སྦྱང་བ་དང་བྱིན་གྱིས་བརླབ་པ་གཏོར་མ་རྒྱས་པ་ལྟར་བྱ། ཡང་ནང་མཆོད་བླུགས་ཤིང་གཏོར་བས་ཐམས་ཅད་ཡེ་ཤེས་ཀྱི་བདུད་རྩིའི་རང་བཞིན་དུ་རོ་གཅིག་པར་བསམས་ལ། ཨྃ་
ཨཱཿཧཱུྃ་ཞེས་པ་དང་ཧ་ཧོ་ཧྲཱིཿཞེས་ཡང་ཡང་བརྗོད་ནས་བྱིན་གྱིས་བརླབ་བོ། །དེ་ནས་ཐོག་མར་མ་ད་ནའི་ཕུད་བླ་མ་དང་དཀྱིལ་འཁོར་དང་དཔའ་བོ་དང་རྣལ་འབྱོར་མའི་ཚོགས་ལ་དབུལ། དེ་ནས་བ་ལ་ལ་སོགས་པ་བཟའ་བའི་ཕུད་
དབུལ། དེའང་ཨ་ཧོ་སུ་ཁ་ཞེས་བརྗོད། དེ་ནས་གཏོར་མ་ལ་མ་ད་ན་དང་བ་ལ་དབུལ་ཞིང༌། སོ་སོའི་སྔགས་ཀྱིས་བསྟབས་སོ། །དེའི་རྗེས་སུ་ལས་ཀྱི་སློབ་མ་གཅིག་གིས་ཚོགས་ཀྱི་གཙོ་བོ་ལ་ཕྱག་འཚལ་ནས། རྣམ་ལྔ་འདོད་

ཚོགས་འཁོར་སྐོར་
པ་བསྐོར་བའི་ཕྱག་རྒྱ་བྱ་ཞིང༌། འདིར་ནི་ཆོས་རྣམས་བཟང་པོར་ལྟོས། །འདུ་བ་རྣམས་ལ་ཐེ་ཚོམ་མེད། །བྲམ་ཟེ་ཁྱི་དང་གདོལ་པ་ཡང་། །རང་བཞིན་གཅིག་ལ་ཉིད་དུ་བཞེས། །ཨ་ཧོ་སུ་ཁ་ཞེས་བརྗོད་ནས་མ་ད་ན་
དབུལ། ལེན་པ་པོས་ཀྱང་ཕྱག་རྒྱ་བྱ་ཞིང༌། བདེ་གཤེགས་ཆོས་ལ་རིན་ཐང་མེད། །འདོད་ཆགས་ལ་སོགས་དྲི་མ་སྤངས། །གཟུང་དང་འཛིན་པ་དང་བྲལ་བ། །དེ་བཞིན་ཉིད་ལ་གུས་ཕྱག་འཚལ། །ཨ་ཧོ་སུ་ཁ་ཞེས་བརྗོད་ཅིང་
བླང༌། དེ་ནས་གཞན་རྣམས་ལའང་དེ་བཞིན་དུ་དྲང་ཞིང་བླང་ངོ་། །དེ་བཞིན་དུ་ཟས་གཞན་རྣམས་ཀྱང་། ཨ་ཧོ་སུ་ཁ་ཞེས་བརྗོད་ཅིང་དྲང་། ལེན་པ་པོས་ཀྱང་ཨ་ཧོ་སུ་ཁ་ཞེས་བརྗོད་ཅིང་བླང་ངོ༌། །དེ་ནས་ནང་མཆོད་ཀྱི་མཆོད་
པའི་སྐབས་བཞིན་དུ་ཕུད་ཀྱིས་མཆོད། དེ་ནས་རང་གི་ལྟེ་བའི་ནང་དུ་གཏུམ་མོའི་མེ་སྦར་བས་ལུས་གང༌། སྙིང་གར་ལྷ་དགུའི་དཀྱིལ་འཁོར་གྱི་འཁོར་ལོ་བླ་མ་དང་བཅས་པ། ལྟེ་བར་འབྱུང་པོའི་ཚོགས་རྣམས་བསམས་
ནས། དེ་རྣམས་ཡེ་ཤེས་ཀྱི་བདུད་རྩིས་མཆོད་པའི་བསམ་པས་ལོངས་སྤྱད། ལས་ཀྱི་སློབ་མས་དམ་ཚིག་མ་ཐོབ་ཀྱི་བར་ལ་གཞན་རྣམས་ཀྱིས་སྣོད་ཐང་ལ་མི་གཞག ཚོགས་ཀྱི་གཙོ་བོས་ལོངས་མ་སྤྱད་པར་གཞན་རྣམས་ལོངས་
མི་སྤྱད། ཚོགས་འཁོར་མ་ཚར་གྱི་བར་ལ་སྣོད་སྟོང་པར་མི་གཞག དེར་འདུས་པའི་གང་ཟག་རྣམས་ལ་བཟང་ངན་དང་། བྱིན་གྱིས་བརླབས་པའི་བཟའ་བཏུང་ལ་གཙང་མི་གཙང་གི་རྣམ་རྟོག་མི་བྱ། རབ་ཏུ་མྱོས་པའི་ཆང་མི་
570

الوريو
།བཏུང༌། ཆགས་སྡང་གི་གཏམ་མི་བྱ། ཁ་ཤགས་དང་རྩོད་པ་མི་བྱ། ཁ་ཟས་ལ་བདུད་རྩིའི་འདུ་ཤེས་དང༌། རང་ལ་དཀྱིལ་འཁོར་གྱི་འདུ་ཤེས་དང༌། ལོངས་སྤྱད་པ་ལ་ལྷ་མཆོད་པའི་འདུ་ཤེས་
ཡང་དང་ཡང་དུ་གསལ་གདབ་ཅིང༌། ཐམས་ཅད་འཁོར་གསུམ་ཡོངས་སུ་དག་པར་དྲན་པར་བྱའོ། །ཡོ་བྱད་རྣམས་ལ་བརྡའི་མིང་ནས་སྨོས་པར་བྱ་སྟེ། ཆང་ལ་མ་ད་ན། ཤ་ལ་བ་ལ། ཁ་ཟས་ལ་ཀྲི་པི་ཏ། ཐུག་པ་ལ་མ་ལ་
ཏིནྡྲ་ནཾ། སྣོད་ལ་པདྨ་བྷཉྫ་ན། ཞེས་བརྗོད་ཀྱི་ཕལ་པའི་སྐད་ཀྱིས་མི་བརྗོད། གོ་སྐབས་ཡོད་ཅིང་སེམས་སྤྲོ་ན་གླུ་དང་གར་གྱིས་ལྷ་དང་བླ་མར་མཆོད། ལྷག་མ་མ་བསྡུས་ཀྱི་བར་དུ་མི་འགྲོ། འགྲོ་དགོས་ན་བླ་མའམ་གྲོགས་ལ་
དྲིས་ལ། ཡང་ནང་དུ་འཇུག བྱིན་གྱིས་བརླབས་པའི་ཁ་ཟས་དབང་མ་ཐོབ་པ་ལ་མི་སྦྱིན། གལ་ཏེ་སྟེར་དགོས་ན་ལྷག་གཏོར་གྱི་སྔགས་ཀྱིས་ལྷག་མ་ལ་དབང་བའི་འབྱུང་པོ་ལ་བསྔོས་ལ་སྦྱིན། དེ་ལྟར་བཟའ་བཏུང་གིས་ཚིམ་པ་
དང༌། སྙིང་གར་མ་ད་ནའི་ཐིག་ལེ་བྱས་ལ་ཧེ་རུ་ཀ་ཡབ་ཡུམ་དུ་གསལ་བར་དམིགས་ནས། སྙོམས་པར་ཞུགས་པས་བདེ་བ་ཆེན་པོས་ལུས་ཀྱི་ལྷ་རྣམས་མཆོད་པར་བསམ་ཞིང་བདེ་བ་བསྒོམ་མོ། །དེ་ནས་ལྷག་མ་རྣམས་བསྡུས་
ལ་ཚོགས་ཀྱི་གཙོ་བོའི་མདུན་དུ་བཞག་ནས། མ་ད་ནའི་ཁ་ཕྲུ་འབར་བའི་ཕྱག་རྒྱ་བྱས་པའི་ནང་ནས་ཧྰུཾ་ཞེས་བརྗོད་ལ་གཏོར་བས་ཨོཾ་ཨཱཿཧཱུྃ་གིས་བདུད་རྩིར་བྱིན་གྱིས་བརླབས་ནས། ལྷག་མ་ལ་དབང་བའི་འབྱུང་པོ་རྣམས་ལ་

མངོན་སུམ་ལྟར་དམིགས་ལ་